**Denis Suárez Fernandéz** (\* 6. január 1994, Salceda de Caselas, Španielsko) je španielsky futbalista, ktorý hrá od roku 2019 za tím Arsenal FC. Hrá na pozícii útočníka, alebo záložníka.

Skoré roky
----------

Suárez hral pre tím Porriño a pre Celtu de Vigu.

Klubová kariéra
---------------

S klubom Sevilla FC vyhral Európsku ligu UEFA 2014/15. V sezóne 2016/17 vyhral s klubom FC Barcelona španielsky pohár (Copa del Rey).

### Manchester City

Dňa 23. mája 2011 podpísal prvú zmluvu vo výške 850 000 libier s Manchesterom City, ktorý dal najlepšiu ponuku spomedzi tímov FC Barcelona, Chelsea FC a Manchester United.
Suárez hral v sezóne 2011 – 12 v priateľskom zápase proti Los Angeles Galaxy a v 88. minúte nastúpil do zápasu namiesto Edina Džekoa. Tiež premenil penaltu v penaltovom rozstrele. Bol nepoužitým náhradníkom v zápase League Cup proti Birmingham City F.C. V ďalšom kole Ligového pohára zažil svoj debut v súťaži, keď nahradil Samira Nasriho v 67. minúte vo víťaznom zápase proti Wolverhampton Wanderers F.C. Dňa 17. mája 2012, hral v zápase proti Manchester United F.C. v Manchesteri, nakoniec Manchester City prehrali 2 – 0..V roku 2012 získal v hlasovaní fanúšikov cenu mladého hráča roka Manchesteru City.

### FC Barcelona

Dňa 22. augusta 2013 Suárez prestúpil do Barcelony za nezverejnený poplatok a podpísal štvorročný kontrakt. Počas sezóny 2013 – 14 hral hlavne v španielskom Segunda División, kde pokračoval vo vývoji. S Barcelonou vyhral 1-krát La Ligu, 2-krát Copa del Rey a 1-krát španielsky pohár.

#### Sevilla (hosťovanie)

V júli 2014 bol Suárez zapožičaný do FC Sevilla na dve sezóny v rámci dohody, v ktorej pretúpil do Barcelony Ivan Rakitić.
Svoj súťažný debut mal 12. augusta v 2014 UEFA Super Cup na Cardiff City Stadium, ktorý hral 78 minút pred tým, ako bol nahradený José Antonio Reyesom po porážke 2 – 0 proti Real Madrid..Dňa 11. decembra zaznamenal jediný gól posledného zápasu Sevilly v skupine Europskej Ligy proti HNK Rijeke.
V sezóne 2014 – 15 v lige hral 31 zápasov, strelil len dva góly a asistoval 4 razy, v Európskej Lige hral 9-krát a skóroval 3-krát a v španielskej futbalovej súťaži Copa del Rey hral 5 razy a dal 1 gól.

### Villarreal

Dňa 29. augusta 2015 Suárez prestúpil do Villarreal CF za nezverejnený poplatok a podpísal štvorročný kontrakt, ktorý obsahuje doložku o spätnom nákupe.
V lige v sezóne 2015 – 16 hral 33 zápasov, dal 4 góly a 4 asistencie, a v Copa del Rey hral 2 zápasy a nedal gól.

### FC Barcelona

Dňa 4. júla 2016 oznámila FC Barcelona návrat Suáreza po uplatnení doložky o spätnom odkúpení. Barcelona zaplatila 3,5 milióna eur a Suárez podpísal štvorročný kontrakt s možnosťou ďalšieho roka.. V prvej sezóne Suaréz hral 12 zápasov v La Lige.
V La lige v sezóne 2016 – 17 si zahral 26 zápasov, strelil 1 gól a 3-krát prihral na presné zásahy. V nasledujúcej sezóne odohral 18 zápasov, skóroval 2-krát a pripísal si 2 asistencie. V Copa Del Rey 2016 – 17 hral 7 stretnutí a strelil 2 góly, v 2017 – 18 v Copa del Rey hral 5-krát a dal len 1 gól.

### Reprezentácia

Suárez v španielskej reprezentácií do 17 rokov strelil dva góly, proti Moldavsku a Severnému Írsku. Bol tiež členom španielskej reprezentácie do 19 rokov, ktorá vyhrala majstrovstvá vo futbale U19 v roku 2012. Vo finálovom zápase proti Grécku nastúpil v 71 minúte. Celkovo odohral šesť zápasov, dvakrát skóroval a dokopy hral 284 minút. Dňa 29. mája 2016 zažil svoj seniorský debut ako náhradník Davida Silvy v priateľskom zápase proti Bosne a Hercegovine.
Za španielsku reprezentáciu do 21 rokov hral 13-krát a skóroval 3-krát.

Štýl hry
--------

Denis je pravonohý hráč, preto sa cíti lepšie na ľavej strane. Je technický typ hráča, ktorý môže byť záložníkom aj krídelníkom. Je rýchly a mrštný s vynikajúcou kontrolou a vie ohroziť súpera voľnými aj rohovými kopmi.

Úspechy
-------

### Klubové

Sevilla

* Európska liga UEFA: 2014/2015

Barcelona

* La Liga: 2017/2018
* Copa del Rey: 2016/2017, 2017/2018
* Supercopa de España: 2016

### Reprezentačné

Španielsko

* Under-19 European Championship: 2012

Referencie
----------

1. ↑
2. ↑  Profil hráča, BDFfutbol.com
3. ↑   Man City trump Barcelona in snapping up Suarez from Celta Vigo. *Daily Mail* (London), 23 May 2011. Dostupné online [cit. 2011-10-27].
4. ↑   *Page Not Found – Common – Manchester City FC* [online]. [Cit. 2018-08-03]. Dostupné online. Archivované 2012-06-20 z originálu.
5. ↑   Super Cup: Cristiano Ronaldo scores twice in Real Madrid win. *BBC Sport*, 12 August 2014. Dostupné online [cit. 2014-08-13].
6. ↑   *Suárez sends Sevilla through at Rijeka's expense* [online]. UEFA, 11 December 2014, [cit. 2014-12-11]. Dostupné online.
7. ↑   *¡Bienvenido, Denis Suárez!* [online]. Villarreal's official website, 29 August 2015, [cit. 2015-08-29]. Dostupné online. (po španielsky; kastílsky)
8. ↑   *Denis Suárez joins FC Barcelona The player will have a medical on Tuesday and will be presented officially on Wednesday* [online]. FC Barcelona, 4 July 2016, [cit. 2016-07-04]. Dostupné online.
9. ↑   *Denis Suarez to Barcelona: Spaniard agrees terms to become Luis Enrique's first summer signing* [online]. Business Insider UK. Dostupné online.
10. ↑  ARCHER, Bruce. *Barcelona transfer news: Board urges midfielder to stay despite Valencia interest* [online]. 18 May 2017. Dostupné online.
11. ↑   *Euro 2016: Del Bosque hands debuts to eight players – MARCA English* [online]. Marca. Dostupné online.

| * z
* d
* u
Arsenal FC |
| --- |
| 
* 1 Ramsdale
* 2 Saliba
* 3 Tierney
* 4 White
* 5 Partey
* 6 Gabriel Magalhães
* 7 Saka
* 8 Odegaard Kapitán klubu
* 9 Jesus
* 10 Smith Rowe
* 11 Martinelli
* 12 Timber
* 13 Rúnarsson
* 14 Nketiah
* 15 Kiwior
* 16 Holding
* 17 Cédric
* 18 Tomiyasu
* 19 Trossard
* 20 Jorginho
* 21 Fábio Vieira
* 23 Lokonga
* 24 Nelson
* 25 Elneny
* 26 Balogun
* 27 Marquinhos (2003)
* 29 Havertz
* 30 Turner
* 31 Hein
* 32 Trusty
* 35 Zinchenko
* 41 Rice
* Tréner: Arteta

 |